**דבר היו"ר לשנת 2021**

**לשוחרי הלאדינו שלום רב,**

**בשנה מאתגרת זו נשארנו כולנו ספונים בבתינו, נאלצנו לבטל פעילויות מתוכננות כמו סיור לימוד לצפת , השקת מרכז לאדינו במושב בורגתא, עריכת ליל סדר בלאדינו במסעדה ועריכת טקסים לזוכים בפרסים מטעם הרשות . עם זאת העתקנו את רוב הפעילויות התרבותיות שלנו לפעילות מקוונת בזום והיו לכך גם יתרונות כמו: השתתפות מאסיבית של קהל בין 150 ל 300 משתתפים בכל אירוע וחיזוק הקשרים עם פעילי לאדינו בחו"ל שהשתתפו באירועים השונים מארגנטינה, טורקייה, צרפת, ספרד וארה"ב .**

**להלן כמה תמרורי דרך המתארים את פעילות השנה החולפת ותכנון אירועים בהמשך השנה. . פעילויות אלו ממשיכות להתנהל ואתם מוזמנים להצטרף.**

**אירועי תרבות :**

**מפגש חודשי**

מארגנים: תמר אלכסנדר ואלברט ישראל ראש החוג לשימור וקידום הלאדינו. עד עתה התקיימו 8 מפגשים.

אחת לחודש אנו עורכים מפגש סביב תאריך משמעותי באותו חודש. כמו התחלות חדשות לראש השנה, פיוטים , פרחים ופירות לטו בשבט , געגועים לציון לכבוד כט בנובמבר, חנוכה על הנסים, שמחות וחיוכים לפורים ,פסח. בכל מפגש משתתפים 5 זמרים ו 5 חברים המספרים או דנים בנושא. המשתתפים הם מישראל ומרחבי העולם כמו ארה"ב, תורכיה, צרפת, ספרד, ודרום אמריקה. מספר צופים: בין 150 ל – 250 .

התכנית מוקלטת לשימוש הקהל . המפגשים מתנהלים רק בלאדינו.

**מסע לעולם הספרדי – ערים מספרות**

בכל חודש מתקיים מפגש זום בהדרכת דבורה רוטבארט ובו סיור וירטואלי לערים חשובות במורשת יהודי ספרד כמו: סלוניקי, קורפו, ליסבון, קורדובה, סבילייה . בכל מפגש השתתפו כ 300 איש. עד עתה התקיימו 5 מפגשים ומתוכננים עוד 3 . המפגשים מתנהלים בעברית

**מפגשי יום ראשון : אורח ומארח**

מפגש בינלאומי בכל יום ראשון בשעה 18:00 בשיתוף עם המרכז לתרבות ספרד בבואנוס איירס . מארגנים: ליליאנה בנבנישתי (ארגנטינה) תמר אלכסנדר (ישראל) קארן שרחון (תורכיה)רחל בורטניק (ארה"ב) . התכנית מוקלטת לשימוש הקהל.

קהל: בין 100 ל 200 איש . המפגשים מתנהלים רק בלאדינו. בכל מפגש מופיע מארח המראיין אורח לפי בחירתו . כל מפגש בנושא אחר. עד עתה התקיימו 23 מפגשים.

**מפגשים בשיתוף חוג לאדינו ירושלים ע"ש נבון**

מתקיימים מדי פעם. על נושאים שונים. עד עתה 3 מפגשים: הומור, המטבח הספרדי, מגילת פורים . משתתפים בין 150 ל 300 איש . מתנהל בעברית מעורבת בלאדינו. מופיעים 5 מספרים ו 5 זמרים . בשתוף חוג לאדינו ירושלים בראשות ורד ברנע וועד עדת הספרדים ועדות המזרח בירושלים.

**שעור על מדרש לועז – כל שבוע**

בכל יום ראשון בשעה 16:00 שעור על מדרש מעם לועז , היצירה החשובה ביותר בלאדינו בהנחיית ד"ר אליעזר פאפו. מעם לועז היא היצירה החשובה ביותר שנכתבה בלאדינו.

האקדמיה ללאדינו

האקדמיה ללאדינו בישראל הוקמה באישור שרת התרבות מירי רגב. האקדמיה פועלת בחסות הרשות ללאדינו.

פעילות בשנה הנוכחית:

1. פרסום תקנון האקדמיה בעברית, בספרדית, בלאדינו 2) פרסום כללי הכתיב בלאדינו, כפי שהתגבשו בישיבות חברי האקדמיה, 3) משלוח תעודות חברות באקדמיה לכל חברי האקדמיה, 4) צירוף חברי האקדמיה הישראלים ל- RAE במדריד, 5) פרסום פעילויות האקדמיה בתוך אתר ייעודי של הרשות הלאומית ללאדינו, 6) הפקת חוברת של טקס השקת האקדמיה הכוללת את נאומי הדוברים ותאור חברי האקדמיה.

טקס השקת האקדמיה

טקס השקת האקדמיה התקיים (בזום) בהשתתפות שרת החוץ של ספרד, נשיא מדינת ישראל, שר התרבות של ישראל, מנהל האקדמיה המלכותית במדריד, שגריר ספרד בישראל, נשיאת האקדמיה הישראלית.

הפקת חוברת הטקס

בהכנה חוברת המתעדת את נאומי הדוברים בטקס בתוספת פרטים על חברי האקדמיה.

**פרסים תחרותיים**

פרס לחוקרים צעירים – הכרזנו על פרס זה כולל פרסום בעיתון "הארץ" כנסנו ועדת שופטים שהחליטו על מתן הפרס לד"ר אביעד מורנו וד"ר הדר פלדמן.

פרס יצירה ספרותית- לכתיבת סיפור- הכרזנו על פרס זה כולל פרסום בעיתון "הארץ" כנסנו ועדת שופטים שהחליטו על מתן הפרס למרגלית מתתיהו (סיפור בלאדינו) ורקפת זיו-לי (סיפור בעברית מתובלת בלאדינו)

פרס מפעל חיים – הוועד המנהל החליט להעניק השנה את הפרס לזמרים קובי זרקו ובטי קליין .

פרס להפקת סרט קצר – הכרזנו על הפרס כולל פרסום בעיתון הארץ. מועד ההגשה סוף יוני 21

ברכות לכל הזוכים.

**תכנון אירוע גדול ומשמעותי – יום הלאדינו העולמי**

ביום 17 למרץ יום ייסוד הרשות הלאומית לתרבות הלאדינו נחוג את יום הלאדינו העולמי.

בוועדת הארגון חברים: תמר אלכסנדר, אליעזר פאפו מטעם הרשות הלאומית וליליאנה בנבנישתי(ארגנטינה) , רחל בורטניק (ארה"ב) וקארן שרחון (תורכיה)

בתכנית ( מתבצעת רק בלאדינו ) : ברכת יו"ר הרשות , סרטון המתעד את יצחק נבון ז"ל המספר על שורשיו ודרכו, מערכון מאת לאורה בכורוטה פאפו, חידון על הלאדינו בהשתתפות הקהל , תחרות לכתיבת שיר בלאדינו , חיבור המנון בלאדינו ליום הלאדינו העולמי . מלחין: קובי אושרת. ביצוע קובי אושרת וחני נחמיאס

יום זה מחזק את הקשר בין הרשות לבין הקהילות הספרדיות בתפוצות.

חוגים קהילתיים לקידום תרבות הלאדינו – מפגש ראשי חוגים

בחסות הרשות ללאדינו פועלים 15 חוגים קהילתיים המפוזרים ברחבי הארץ. כל חוג מנהל פעילות תרבותית חודשית כמו הרצאות ומופעים. החוג מנוהל בהתנדבות על ידי ראש חוג וועד חוג.

החוגים מדווחים לרשות על פעילותם בתום כל שנה. הרשות מלווה את הפעילות. מדי פעם מארגנת ארוע תרבותי בשיתוף עם אחד החוגים.

הרשות מארגנת מפגש ראשי חוגים אחת לשנה להחלפת דעות יוזמות , וגיבוש הקשרים. השנה התקיים מפגש במלון דן אכדיה (במגבלות הנחיות משרד הבריאות). המפגש כלל הרצאה ודיונים.

**תסכיתים**

תסכית בלאדינו שישודר בתכנית הלאדינו בתאגיד "כאן". השנה מתוכנן תסכית מאת אליעזר פאפו

**הסכתים (פודקאסט)**

עיבוד תכניות שידורי הלאדינו ב"כאן" להסכתים : יעלו בין 2 ל4 כל חודש

פרוייקט מיוחד – קובץ סיפורים

**הוצאה לאור של קובץ סיפורים בעברית ובלאדינו :** אגדות חכמי ספרד.30 סיפורים שנועדו לכל המשפחה , בשבחי חכמי ספרד, כמו הרמב"ם הרמב"ן ראב"ע והאר"י . כל הסיפורים תועדו מתוך מורשת יהודי ספרד הכתובה והדבורה. אישים אלו הפכו לגיבורי רבות בכל עם ישראל אולם מוצאם הספרדי הפך אותם לחלק מן המורשת הקבוצתית ומקור לגאווה של הקבוצה. זהו ספר דו לשוני בעברית ובלאדינו. בעריכת תמר אלכסנדר , איורים של ערן אלכסנדר ובעיצוב האמן דודו הראל.

תמיכות

תמיכות קבועות

**הרשות תומכת בכל שנה בגופים הבאים מתוך מטרה להפיץ ולחזק את מורשת הלאדינו.**

**אוניברסיטאות –** מימון קורס לאדינו סמסטריאלי באוניברסיטאות: העברית, חיפה, בן גוריון, בר אילן . כל אוניברסיטה מממנת סמסטר נוסף. ללא תמיכת הרשות לא היה מתקיים כלל קורס בלאדינו.

**חוגים קהילתיים לקידום הלאדינו –** תחת חסות הרשות פועלים בהתנדבות חוגים קהילתיים לקידום הלאדינו. הרשות תומכת בהקצבה שנתית בכל אחד מ 15 החוגים בלאדינו לאחר שכל חוג מגיש דוח פעילות שנתי

**שידורי לאדינו –** תמיכה שנתית בתכניות הלאדינו ברדיו בעריכת אלגרה אמדו וקובי זרקו.

**כתבי עת –** תמיכה קבועה בשני כתבי עת לחקר תרבות הלאדינו: לאדינאר באוניברסיטת בר אילן, מכון סלטי. איל פריזנטי אוניברסיטת בן גוריון מרכז גאון.

תמיכות חד פעמיות

הרשות מסייעת בהוצאה לאור של ספרים, הפקת תקליטורים והופעות של זמרים הפונים בקשות תמיכה לרשות.

**מינהל**

ועד מנהל **–** הוועד המנהל מונה 6 חברים שהם חברי המועצה והתמנו על ידי יו"ר הרשות. חברים: תמר אלכסנדר, אלגרה אמדו בן יצחק, לבנה ניר, אליעזר פאפו, שמואל רפאל. הוועד המנהל נפגש אחת לחודש, סך הכל 12 פגישות בהן דנים בעניינים שוטפים, בבקשות לתמיכה , תקציב, תכנון פרוייקטים ואירועי תרבות

זוהי הנהלה פעילה, כל נושא נדון על ידי כל החברים וההחלטה נקבעת על פי הצבעה. חברי הוועד המנהל פועלים בהתנדבות מלאה.

מועצת הרשות – מונה 19 חברים שהתמנו על ידי שר התרבות . המעוצה נפגשת פעמיים בשנה .

חבר היועצים- . כולל כ 40 חברים. הפגישות מתנהלות יחד עם פגישות המועצה.. גוף זה מורכב משוחרי ופעילי לאדינו שהוזמנו על ידי יו"ר הרשות למשל כל ראשי החוגים מוזמנים אליו . הפגישות מתנהלות יחד עם פגישות המועצה.

פרסום , אתר ופייסבוק- לרשות אתר משלה . כל פעילות מתפרסמת הן באתר הן בפייסבוק מלבד משלוח הודעות בדואר אלקטרוני ולעיתים פרסום בעיתונות יומית. אחראית על הפרסום ויחסי ציבור: אודליה כחילה .

את הלשכה מנהלת אוולין נועימה.

אתם מוזמים לפנות אלינו בהצעות, יוזמות או סתם שאלות.

בתקווה להמשך שנה רגוע יותר שיאפשר לנו לקיים את כל הפעילויות שדחינו.

סאלוד אי ב'ידה א טודוס

שלכם

תמר אלכסנדר